Makeover | Sådan skaber du hygge i stuen | Boligmagasinet.dk\nSådan skaber du hygge i stuen, der også er et gennemgangsrum\nHvordan skaber man helhed og hygge i en mini-stue, der også er et gennemgangsrum? Se den vilde forvandling her!\n6. januar 2016 af Helle Blok, styling af Sidsel Zachariassen\n￼Vinder af makeover-konkurrence\nEva Molin og hendes kæreste Andreas Døring bor i en 65 kvadratmeter stor lejlighed i København med deres søn Magne på et år. Problemrummet var oprindeligt sønnens værelse. Men parret besluttede i foråret at gøre det lille rum til stue. Fra den nye stue er der nemlig adgang til lejlighedens skønne have, som de bruger som indgang både sommer og vinter. Men ministuen på blot ni kvadratmeter viste sig at være lidt af et problembarn, og det var svært at få skabt den hygge og ro, de drømte om. Derfor deltog de i konkurrencen om en stuemakeover.\n“Vi var glade for vores møbler og lamper, men vi manglede opbevaring, plads til nips – og stuen var i hvert fald ikke hyggelig!“ fortæller Eva.\nStylist Sidsel Zachariassen valgte at bygge videre på de farver og organiske former, som familien allerede havde i deres indretning. Nu har rummet fået et blødt gardin, kunst på væggen, en ny, dynamisk reol og så er hele stuen blevet malet i to grønne nuancer.\n“Selv om væggene har fået to forskellige farver, er der kommet en mere rolig fornemmelse i stuen. Det er en rigtig god idé. Det ville jeg ikke selv have tænkt. Jeg ville højst have malet en enkelt væg i en farve,” siger Eva.\nMinistuen mangler hygge\nEva Molin meldte sig til konkurrencen, fordi parrets stue på kun ni kvadratmeter manglede sammenhæng og hygge. Stylisten blev bedt om at løse følgende:\n1. Stuen er meget lille og skal både indeholde familiens sofakrog og spiseplads. Der skal skabes en helhed, og rummet må meget gerne komme til at syne større.\n2. De tomme, lyse vægge får stuen til at virke lidt kølig og upersonlig.\n3. Familien mangler plads til de personlige ting, som gør et rum hyggeligt og hjemligt.\nTone i tone-look\nAlle vægge i stuen er blevet malet i to støvede, grønne nuancer, som ligger lige op ad hinanden i farveskalaen. Det skaber en smuk, rolig helhed i det lille rum, som indeholder mange forskellige funktioner.\nØverste del af væggen er malet i farven ‘7555 Soft Mint‘, mens nederste del af væggen samt spisebordet er malet i ‘7163 Minty Breeze‘. Al maling er Lady Balance Matt fra Jotun. Gardin fra Designers Guild, sofa og lamper fra Muuto, grøn pude fra Himla, grå pude fra Designers Guild, rullebord fra Normann Copenhagen, kopper fra Finsdottir, vase fra Kähler, tæppe fra Pappelina.\nTIP Har du en lille stue, kan du få den til at se større ud ved at lege med maling og farver. Sørg for at bruge de lyse toner mod loftet og de mørkere nuancer mod gulvet. Vælger du at gøre som her og dele væggen i to farver, så del aldrig væggen op lige på midten. Vælg hellere at dele den op i ca. 2/3 og 1/3 – det behøver ikke være helt nøjagtigt.\nTIP Gardiner giver hygge. Gå efter transparent stof, så lukker du stadig lyset ind. Gå gerne utraditionelt til værks i den lille stue, og hæng kun gardinet i den ene side – det giver et lettere udtryk.\nEva Molin, cand.scient. i idræt, vandt konkurrencen om en hyggelig makeover af sin stue med maling fra Jotun. Eva bor i en lejlighed på 65 kvadratmeter i København sammen med sin kæreste Andreas Døring og deres søn Magne.\nStole og lampe fra Muuto\nDe støvede aquatoner går igen ved spisepladsen og skaber et roligt udtryk. Over spisebordet gør en lille billedvæg hjørnet ekstra hyggeligt. Stole og lampe fra Muuto, billeder fra Pernille Folcarelli, vase og lysestage fra Kähler, skål og lysestage fra Finsdottir, lavasten fra File Under Pop, dug fra Himla.\nTIP Sørg for at samle din kunst i stedet for at sprede den ud på alle vægge, det skaber mere ro i rummet. Vær ikke bange for tomme vægge, især ikke hvis du samtidig har været kreativ med maling.\nFamilien manglede både opbevaringsplads og plads til hyggeligt nips. Med den nye reol kan de både gemme kedelige ting væk og vise personligt nips frem. Lysestagerne på væggen giver en hyggelig stemning på en mørk vinterdag og gør visuelt rummet større, når de er tændt. Reol, ‘Cubi’, designet i samarbejde med Rikke Frost, Inroom.dk, urtepotte fra Menu, bokse fra Andrea Larsson, træ- og marmoræsker fra Nordstjerne, glasvase fra Iittala, kande fra Ment, ramme fra Moebe.\nTIP Skal du indrette et lille rum, så gå efter en reol, som kan bygges op af valgfri moduler. Denne reol får et dynamisk udtryk, fordi den kravler op ad væggen. Samtidig giver boksenes forskellige grå nuancer liv og spil i rummet og den enkelte reolkasse i træ tilføjer ekstra varme.\nTIP Tæpper skaber også hygge i et lille rum. Her giver det ro i indretningen, fordi det skjuler en del af det gamle plankegulv, som er smukt, men også uroligt pga. de mange knaster. Tæppet er super praktisk til en børnefamilie. Det er lavet af materialer, der er lige til at tørre af med en våd klud.\n5 tips til at skabe hygge i små rum\n1. Leg med farver. Undgå kontraster, gå i stedet efter et tone i tone-look, og lad de forskellige nuancer give et roligt og let spil i rummet.\n2. Hæng ikke billeder på alle vægge – det giver bare uro i det lille rum. Hæng dem i stedet samlet, så du skaber små rolige holdepunkter for øjet.\n3. Sørg for, at møblerne så vidt muligt er fleksible, når rummet er lille. Her har vi brugt et lille sofabord, som er let at rulle væk.\n4. Tekstiler er geniale hyggespredere. Husk puder, tæpper og gardiner – også selv om rummet er lille.\n5. Undgå for mange mønstre. Men vælg gerne tekstiler i for- skellige strukturer, og lad dem give stemning i rummet.\nBillede: Lampe fra Muuto, ramme fra Moebe, rund vase fra Kähler, kande fra Ment, sort boks fra Nordstjerne.\nVase og lysestage fra Kähler\nVase og lysestage fra Kähler, lille lysstage og skål fra Finsdottir, lavasten fra File Under Pop.\nTIP Lav et moodboard, når du indretter. Så er det nemmere at bevare overblikket og tydeligt at se, hvilke farver og former du kan lide.


Ny mand i spidsen for det danske OL-hold | DIF\nOm præcis 478 dage tændes ilden på det olympiske stadion i Tokyo, som symbolet på at OL er i gang. Chefen for den danske OL-delegation – eller chef de mission, som det hedder på olympisk – bliver Søren Simonsen, der er ansat som ny teamleder med olympisk ansvar i Team Talent og Elite i DIF.\n”Det er med armene løftet højt over hovedet, men også med en vis portion respekt og ydmyghed, at jeg går til opgaven som teamleder i Team Talent og Elite i DIF. Jeg glæder mig helt vildt til at skulle sætte mit præg på talent- og eliteudviklingen i Danmark, og så ser jeg naturligvis frem til de mange spændende og udfordrende opgaver, som der ligger i opgaven som chef de mission for det danske OL-hold,” siger Søren Simonsen.\n”Vi er meget begejstrede over at have ansat Søren Simonsen som teamleder med ansvar for talent og elite i DIF. Søren har stort set hele sit liv arbejdet med idræt i alle dens former, og derfor kender vi også Søren på forhånd og ved, hvad han står for. Søren er en dygtig leder med overblik, strategisk sans og så er han en dygtig netværker, hvilket vægter højt i en stilling, hvor der er mange relationer at pleje,” siger Anne Pøhl, der er udviklingschef i DIF.\nSøren Simonsen kommer fra en stilling som visionsprogramleder i DIF og DGI’s vision Bevæg dig for livet, hvor Søren Simonsen havde ansvaret for løb. Tidligere har Søren Simonsen i en 10-årig periode været udviklingschef i Dansk Håndbold Forbund, hvor han blandt andet var med til at udvikle og implementere talentudviklende ungdomsregler og aldersrelateret træningskoncept (ATK).


Det fri bibliotek truet | Information\nDet fri bibliotek truet\nBrugerbetaling af offentlige ydelser er ikke en naturlig udvikling\nPåtale - Kultur\nDanmark har en lang tradition for gratis biblioteker. Formanden for Kommunernes Landsforening, Ejgil W. Rasmussen (V), har luftet tanker om at indføre brugerbetaling på bibliotekerne. Er det nu en god ide?\nDa Ejgil W. Rasmussen lancerede idéen om brugerbetaling på biblioteket, sammenlignede han udlånet med videoudlejning i den lokale videoforretning. Den sammenligning siger vist mest om hans syn på det offentlige.\nDet skal drives som en forretning og det offentlige har ikke særlige forpligtigelser over for demokratiet eller folkeoplysningen.\nIdeen er ikke ny. I 1974 foreslog den daværende finansminister Anders Andersen en afgift på én krone pr. lånte bog. På grund af protester blev ideen dog hurtigt fejet af bordet med en slutbemærkning om at ideen ville blive taget op igen.\n, men et bevidst politisk valg.\nØnsket om en minimalstat er drivkraften i en nedbrydning af velfærdsstaten. På trods af en god økonomi har politikerne i de senere år valgt en asocial fordelingspolitik.\nI et brugerbetalingsbaseret samfund ville en lavindkomstfamilie skulle foretage yderligere prioriteringer. Når husleje, mad og børneinstitutioner er betalt, er der ikke meget tilbage til mere brugerbetaling. En eventuel biblioteksafgift ville hurtigt vælges fra og en af vores demokratis grundsten smuldre.\nBrugerbetaling på bibliotekerne, kan kun være med til at uddybe de eksisterende økonomiske skel. Det passer godt sammen med regeringens politik, som i store træk går ud på, at de, der har skal have mere på bekostning af dem, der ikke har. For de højtlønnede og de ressourcestærke (og deres børn) er brugerbetaling ikke noget problem. Men for lavtlønnede og for it-samfundets b-hold er brugerbetaling på bibliotekerne et slag i ansigtet.\nI stedet for at spare på bibliotekerne og begrænse brugernes adgang til information burde biblioteksvæsenet tilføres yderligere midler. Der blev i biblioteksloven afsat 110 millioner kr. til de nye medier i perioden 2000-2002. Kun 27,5 millioner nåede rent faktisk bibliotekerne.\nBibliotekerne må sikre, at alle har adgang til de væsentligste videnskilder i samfundet  det være sig både trykte og elektroniske. Det betyder, at det, der er brug for, er flere penge til materialeindkøb og flere penge til computere og internetadgang for brugerne.\nAlt andet er udemokratisk og asocialt.\nbrugerbetalingøkonomimad og drikkevalgvelfærdsstatmedierbiblioteker


Regeringens lave vækstpakke understøtter vreden i Udkantsdanmark - Kristeligt Dagblad\n"Det var blevet social- og indenrigsminister Karen Ellemanns (V) opgave at kommentere de vrede udtalelser fra partifællen på Fanø. Det slap hun katastrofalt dårligt fra." Foto: Liselotte Sabroe\nFinn Slumstrup, forfatter\nI stedet for at gå ind i en saglig kommentar valgte minister Karen Ellemann (V) at spille fornærmet over Venstreborgmestre, der tillod sig at sige, at vækstpakken til Danmarks yderområder er for lav og langt mindre end regeringen havde lovet i valgkampen\nDen 9. februar holdt jeg foredrag på Nordfyns Efterskole. Endnu et i en efterhånden meget lang række af møder med aktive og engagerede borgere, som er levende optaget af den skammelige skævvridning, der er sket i Danmark. Ikke på grund af en uafvendelig udvikling. Men som en konsekvens af politiske beslutninger eller mangel på samme, som har skabt det Udkantsdanmark, der i dag på mange måder giver udtryk for vrede og utilfredshed med netop skævvridningen.\nDa jeg om aftenen var nået hjem til 22-nyhederne fra TV 2 kunne jeg høre Poul Erik Skammelsen berette, at regeringen tidligere på dagen havde fremlagt sin med spænding ventede vækstpakke for yderområderne. Ja, det var ikke blot en plan fra mindretalsregeringen, men en pakke, der var godkendt af alle fire partier i den blå blok, så flertallet er på plads.\nPlanen rummer støtte til 16 initiativer, og et af de mest omtalte er støtten til at nedbringe billetpriserne til landets færgeafhængige øer. For et års tid siden blev det regnet igennem, at det vil koste 281 millioner kroner at gennemføre det såkaldte landevejsprincip, hvor udgiften til en kilometers transport over land sidestilles med udgiften til en kilometer over vand.\nDa beløbet kom frem, havde den daværende opposition travlt med at forklare, at det var småpenge. Eller ”peanuts”, som De Konservatives Mai Mercado malende udtrykte det. Og Venstres Hans Christian Schmidt udtalte på den bramfrie facon, der er karakteristisk for ham, at landevejsprincippet skulle gennemføres, når Venstre kom til fadet. Finansieringen var ikke noget problem. Pengene dem finder vi, fastslog Schmidt i valgkampen. Men det var altså, før han blev transportminister.\nI vækstpakken er der afsat 48 millioner i år og 95 millioner de følgende år til at reducere færgetaksterne. På den baggrund havde TV 2 besøgt Fanøs borgmester, Erik Nørreby (V), som var alt andet end tilfreds med den udmelding. Ja, han tøvede ikke med at tale om et klart løftebrud.\nDet var blevet social- og indenrigsminister Karen Ellemanns (V) opgave at kommentere de vrede udtalelser fra partifællen på Fanø. Det slap hun katastrofalt dårligt fra.\nI stedet for at gå ind i en saglig kommentar valgte hun at spille fornærmet. Gentagne gange fastslog hun på en måde, som en overlærer af den gamle skole ikke kunne have gjort tydeligere, at hun ikke forstod Erik Nørrebys holdning.\nI stedet for at være så sur, skulle han langt hellere være taknemmelig! For 95 millioner er nemlig rigtig mange penge, blev der sagt flere gange. Og ministeren havde sandelig i dagens løb talt med flere borgmestre, som heldigvis udtrykte en helt anden holdning end Fanø-borgmesteren.\nSåledes kom Karen Ellemann til at understøtte vreden i Udkantsdanmark ved så tydeligt at tale ned til os. Som om vi er uopdragne børn, der kræver mere slik.\nMen det, vi kræver, er jo blot rammevilkår, der matcher resten af landets. Vi er omgivet af en betalingsring, så vi i turistmæssig henseende nærmest konkurrerer med destinationer i Tyrkiet og Spanien.\nVi lider under, at Danmark - når det drejer sig om mobildækning og it-forbindelser - har stillet sig tilfreds med at være et 80 procent-samfund, hvor de sidste 20 procent må klare sig selv. Vækststøtte til udkanten er ikke favoriseringer, men i virkeligheden reduceringer af diskriminerende forhold. For blot at nævne to af de problemer, vækstpakken vil hjælpe til at reducere.\nFinn Slumstrup er forfatter, foredragsholder og tidligere kanalchef på DR's P1\nProvinsen: Storbyen er blevet favoriseret alt for længe


Top > Katalog > MODS > Kits og forstøvere > 918\nPris: 52.72RON 79.22RON 33 % DISCOUNT\nUD AGA -TD rebuildable dobbelt spole forstøver med pyrex glas beholder\nAGA -TD RBA forstøver er en genesis stil forstøver der udelukkende består af 304 rustfrit stål (herunder center pol) og med en tank lavet af pyrex glas. Den har to store lufthuller placeret på den øverste hætte. Dens designet med to negative og en positiv stilling til dual spole bygger.\n1 x UD AGA -TD rebuildable dobbelt spole forstøver med pyrex beholder\n1 x modstandstråd\n1 x Ekstra tætning til tanken\n1 x Ekstra silikone isolator\n1 x Ekstra skrue\nKapacitet : 3ml\nLængde ( uden drypspids ) : 47mm\nPasser til de fleste 510 drop tips\nGenerøse 3.5mm dobbelte huller til væge og op til to stykker af mesh.\nSeparat negative stillinger til mesh ( lavere) og fugtspredende (øverst)\nDu kan indstille dette op som en dobbelt dryppende forstøver , hvis du ønsker eller bruge sammen som en hybrid tank.\nValg af 2 par lufthuller , et par mindre og et større , vælger du , hvilken størrelse du ønsker, når du trykker på det ydre i rustfrit øvre tankgranat\nDette er en avanceret bruger forstøver , især for modders .\nDet vil kræve en vis grad af mekaniske færdigheder og viden til stand til at bruge og genopbygge korrekt.


Alle restauranter i Sarasota Restauranter i nærheden af Anna's II\nAlle aktiviteter i Sarasota Aktiviteter i nærheden af Anna's II\nUSA Florida (FL) Southwest Gulf Coast Sarasota Restauranter i Sarasota Anna's II\nNr. 92 af 680 Restauranter i Sarasota $\nAmerikansk, Charcuteri 6535 Midnight Pass Rd, Sarasota, FL 34242-2506+1 941-349-4888Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 135 anmeldelserFremragende69 %Rigtig god22 %Gennemsnitlig7 %Dårlig1 %Frygtelig1 %Lukket nusø - lø10:30 am - 4:00 pmAlle åbningstider KØKKENER Amerikansk, Charcuteri PRIS $VURDERINGER ServiceMadGod prisStemningPLACERING 6535 Midnight Pass Rd, Sarasota, FL 34242-2506Alle oplysninger Forbedr denne registreringEr der gode vegetarretter på denne restaurant?Ja Nej Ved ikke Er der gode glutenfri retter på denne restaurant?Ja Nej Ved ikke Er dette et fastfood-sted?Ja Nej Ved ikke Er denne restaurant god til frokost?Ja Nej Ved ikke Er denne restaurant god til brunch?Ja Nej Ved ikke Er denne restaurant god til morgenmad?Ja Nej Ved ikke Er der gode veganske retter på denne restaurant?Ja Nej Ved ikke Tilbyder denne restaurant gratis wi-fi?Ja Nej Ved ikke Tilbyder denne restaurant udbringning?Ja Nej Ved ikke Tager denne restaurant imod reservationer?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (135)Medlemsvurdering Fremragende54Rigtig god13Gennemsnitlig6Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (73)Engelsk (133)Italiensk (1)Flere sprog Sprog Dansk (73)Engelsk (133)Italiensk (1)Portugisisk (1)Se, hvad de rejsende siger: 1-10 af 73 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTaylor BChicago, Illinois30982026Anmeldt 2 uger siden Bedste sandwich? Prøv Annas SurferMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMartin BWilliamsburg, Kentucky113Anmeldt 3 uger siden fra mobile enheder Fantastisk sandwich og også god coleslaw!!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCindy H2Anmeldt 4 juni 2017 De bedste Pastramisandwich på planetenHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejExercise GBabylon, New York3910Anmeldt 2 juni 2017 Elsker de Surfer!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTom ZReston, VA, USA11634Anmeldt 29 maj 2017 Fremragende sandwich!!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDaniel B216Anmeldt 28 maj 2017 fra mobile enheder De bedste sandwich til de væsentligste!!!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejmustard57Chicago, IL1821Anmeldt 26 maj 2017 FANTASTISKE sandwiches!!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJohn SSarasota, Florida4Anmeldt 22 maj 2017 De bedste sandwich til de væsentligsteHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejloulomboOakhurst, New Jersey13275Anmeldt 17 maj 2017 Lækre sandwich til at tage med på strandenHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejPatrick DWashington, D.C.6121Anmeldt 24 april 2017 God sandwich butik på det centraleHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste123456…8Opdaterer listen... I nærheden Restauranter i nærhedenBig Water Fish Market801 anmeldelser 0,21 km væk Abel's Ice Cream356 anmeldelser 1,36 km væk The Orange Octopus272 anmeldelser 0,07 km væk Toasted Mango Cafe366 anmeldelser 0,2 km væk Seværdigheder i nærhedenCrescent Beach788 anmeldelser 0,77 km væk Point of Rocks292 anmeldelser 0,86 km væk Siesta Key Watersports317 anmeldelser 0,69 km væk Parasail Siesta111 anmeldelser 0,33 km væk Spørgsmål og svarFå hurtige svar fra personale og tidligere besøgende på Anna's II.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\n6535 Midnight Pass Rd, Sarasota, FL 34242-2506 Placering:


Som læser på hodja-bloggen forventer jeg bestemt at du består “Israel-testen” | Hodjanernes Blog\nJeg er ked af at måtte sige det, men 98% af danskerne kan ikke bestå Israel-testen. Det er derfor, det danske erhvervsliv dør ud, og at der intet nyt kommer. Vi danskere er så bundet af vor grundlov – janteloven, og vor religion hvilende på de tre piller: Misundelse – ondskab – og idioti, at vi har valgt kollektivt selvmord. Hellere det, end at se, at det går godt for nogen. For som den kloge mand fra Prager siger: Opfatter vi andres sejr som vort eget nederlag? Ja – og det i den grad.\nKommentar af Børge — 12 juli 2014 @ 15:17\nJeg håber at du blot er mere pessimistisk end jeg 🙂\nMit gæt ville være 55-60 % ville bestå,\nfordi mange danskere sagtens kan se at sålænge Hamass sender raketter over Israel,\ner Israel nødt til at svare igen.\nKommentar af trumfes — 12 juli 2014 @ 17:40\nJeg er ked af at måtte stå fast på min påstand. Jeg har ikke læst noget om det – jeg har måttet føle det på min egen usle krop, da jeg har været så uheldig at være født med nogle sølle evner, som industrien og andre har kunnet bruge. Det har fx bevirket, at jeg aldrig har måttet søge job – snarere tværtom. Selv har jeg aldrig fortalt nogen om det – min kone har – desværre.\nJeg kunne fortælle om en endeløs række af oplevelser, sådan opleves det i hvert fald af mig, hvor danskerne har hældt deres grønne misundelsespis ud over mit intetanende sølle mig. Jeg ved næsten ikke, hvor jeg skal starte, men her kommer en lille ”oplevelse”:\nEn ung medarbejder inviterede mig til sit bryllup. Jeg kendte ingen af gæsterne, ud over de andre medarbejdere, så jeg fandt et lille bord, med et ældre ægtepar og spurgte om jeg måtte sidde der? Jo da – selvfølgelig. Vi faldt hurtigt i god snak, og snart var jeg et medlem af familien, og inviteret op i deres sommerhus. Så skete ulykken, brudgommens statelige mor nåede vort bord, og uden at ænse det ældre par startede hun en vildt overdreven skamros af min usle person. Noget hun havde fra sønnen, der ellers er smart nok.\nEfter at jeg med store røde ører havde studeret dugen i fem minutter, gik hun, og så kom jeg til at se op på de to gamle. Aldrig i mit liv har jeg oplevet en så rødglødende ondskab, som den der lyste ud af øjnene på de to. Da jeg efter et toiletbesøg kom tilbage til bordet, havde de sat sig i tredje række ved et andet bord. Da jeg ville give hånd til farvel, vendte de demonstrativt ryggen til.\nJeg har som sagt, hvad der føles som en uendelighed af sådanne oplevelser. Jeg kan ikke konkludere andet end, at danskerne er nogle misundelige ondskabsfulde skiderikker. Men jeg har da også truffet en anden slags mennesker, men desværre alt for sjældent.\nKommentar af Børge — 13 juli 2014 @ 14:34\ndu har åbenbart været uheldig nok at mødt mange af den slags.\nSom du skildrer dem kan jeg næsten se dem for mig.\nJeg tillader mig dog at være uenig med dig og regner med (og håber…) at mindst halvdelen af DKs befolkning er fornuftige 🙂\nMen det er interessant at videon ovenfor (den første) giver en ret god målestok for, hvordan en person er.\nJeg kan godt gætte mig til, hvor “dit” søde ægtepar placerer sig i forhold til videon …\nKommentar af trumfes — 13 juli 2014 @ 16:27\nBørge og Trumfes, se denne lille film 🙂 I øvrigt en fantastisk side om Israel – På dansk 🙂 h t t p://www.israelinfo.dk/default.asp?id=250\nKommentar af Lightmann — 13 juli 2014 @ 05:25\nMange tak for linket, du har sikkert allerede set at jeg har puttet det på 🙂\nKommentar af trumfes — 13 juli 2014 @ 16:28\n[…] Lightmanns kommentar kan du finde her […]\nPingback af Til alle de nyttige idioter, som gerne vil boykotte Israel | Hodjanernes Blog — 13 juli 2014 @ 16:21


Nyheder Skrevet af Administrator | 11.12.15 | 00:42\nGigtforeningen håber, at folketingspolitikerne vil drøfte et forslag om legalisering af medicinsk cannabis fordomsfrit, når forslaget skal førstebehandles i Folketinget fredag.\nDet siger foreningens direktør, Mette Bryde Lind, forud for debatten.\n- Vi håber, at man undlader at lægge de mange stereotype holdninger om cannabis ned over diskussionen. Samtidig håber vi, at der efterhånden vil være en tilkendegivelse af, at det her kan være en mulig behandling af smerter til kronisk syge mennesker, siger hun til Ritzau.\nMette Bryde Lind påpeger, at medicinsk cannabis også kan hjælpe mennesker med sklerose eller kræft.\n- Mange mennesker med svære kroniske smerter kan ikke smertestilles tilstrækkeligt med almindelig medicin. Mange af dem oplever, at medicinsk cannabis giver en lettelse, der gør, at de for eksempel bedre kan sove, siger hun.\n- Dertil kommer, at når cannabis bliver købt på et ulovligt marked, så er der en betydelig risiko for, at stoffet er urent, tilføjer hun.\nDet er Alternativet, der står bag forslaget om legalisering af medicinsk cannabis.\nSåledes ønsker partiet "at gøre det muligt for praktiserende læger i Danmark at udskrive medicinske cannabisprodukter til patienter, der vurderes at kunne nyde godt af behandlingen ud fra en defineret symptomliste", står der i forslaget.\nSverige og Norge har heller ikke tilladt cannabis til medicinsk brug. Til gengæld har hollænderne i mere end ti år haft en særlig ordning med mulighed for, at læger kan udskrive cannabis i forskellige former til deres patienter.\nIfølge Sundhedsstyrelsen er det også i Frankrig, USA, Uruguay, Israel, Canada, Slovakiet, Italien og Schweiz helt eller delvist lovligt at bruge medicinsk cannabis.


DAMP brev om hjernebølgetræning « Radiodoktoren\nDAMP brev om hjernebølgetræning\nJeg har i dag ved et tilfælde hørt dig tale om ADHD/DAMP i radioen.\nJeg har selv en adopteret dreng på nu 15 år, der igennem hele sin opvækst har været præget af ADHD-lignende symptomer i kombination med/forårsaget af tidlige følelsesmæssige skader. Jeg skal spare dig for en meget lang beskrivelse af den mangel på kompetance vi har mødt i "systemet", herunder bl.a. den amtskommunale børnepsykiatriske afdeling vi til sidst konsulterede.\nDybt frustrerede kontaktede vi til sidst på eget initiativ en privatpraktiserende børnepsykiater, der arbejdede med holdingterapi (det må man vist ikke kalde det mere, men det er navnet, det er kendt under). Efter ca. 1½ års terapi havde vi nået store resultater; men måtte af mange grunde stoppe terapiformen. Vi blev foreslået en behandlingsform, der endnu ikke er særlig udbredt i Danmark, nemlig "hjernebølgetræning", også kendt som mentalfitness.\nUdgifterne til behandlingen har været store, og jeg har lige fra starten været meget skeptisk. Ikke desto mindre vil jeg nu, efter et overstået behandlingsforløb på 40 sessioner, udtrykke min dybeste respekt for metoden. Resultaterne på min søn har været slående. Hans aggressive og udadreagerende adfærd er ændret markant til det bedre. Hans evne til koncentration/opmærksomhed, med deraf afledte indlæringsmuligheder, er ligeledes meget tydeligt forbedret. Og ikke mindst er han nu i større omfang i stand til at skabe sociale kontakter, at få venner.\nResultaterne er desuden objektivt aflæselige på de såkaldte brainmaps der er lavet på ham før, under og efter behandlingen.\nFor os og vores dreng har der nærmest været tale om et mirakel. Og jeg føler mig overbevist om, at rigtig mange børn vil kunne hjælpes med denne metode. Jeg ved, at de kære mennesker i mentafitness kæmper en brav kamp for at hente anerkendelse til metoden. Bl.a. er de, så vidt jeg er orienteret, i gang med at starte et forskningsprojekt i samarbejde med Frederiksborg Amts børnepsykiatriske afdeling.\nJeg skal understrege, at jeg skriver dette ganske uopfordret; men jeg synes du skulle kigge nærmere på metoden på www.mentalfitness.dk . Jeg står gerne selv til rådighed med yderligere oplysninger, men jeg vil, af hensyn til min søn (og udelukkende derfor), ikke optræde med navns nævnelse.\nSammenhængen mellem hjernebølger og opmærksomhedsforstyrrelser (ADD / ADHD)\nMange anerkendte forskere har fordybet sig i forholdet mellem ADD/ADHD og EEG-aktivitet. En af pionerende i dette arbejdet er Dr. Joel Lubar, en psykologi-professor fra universitetet i Tennessee, USA. Både Joel Lubar og mange andre forskere inden for dette området, bl.a. Domenic Greco som har et doktorat i klinisk psykologi, skriver at hjernen hos børn med ADD/ADHD har et for lavt arousal-niveau – de producerer for mange langsomme og for få hurtige hjernebølger.\nDette er et problem da de langsomme hjernebølger (delta og theta) er forbundet med dagdrømmeri, manglende fokusering på relevante stimuli, manglende opmærksomhed og koncentration, samt impulsiv adfærd. De hurtige hjernebølger (beta) derimod er forbundet med koncentration, fokusering, tænkning og selvkontrol.\nEEG-undersøgelser af Joel F. Lubar viser fx at børn med langsom EEG-aktivitet (delta og theta) i frontallapperne har problemer med koncentration og impulskontrol, ligesom de har svært ved at begå sig socialt. Disse børn med for langsomme hjernebølger er ofte hypoaktive, ligeglade og synes at alt er kedeligt\n4. Videnskabelige undersøgelser af neurofeedbackbehandling\nPsykologen Lynda Thompson driver et ADD-center nær Toronto, hvor den primære behandling er neurofeedback. Hun foretog en undersøgelse af 111 personer, hvoraf de fleste var børn, der trænede med neurofeedback over 40 sessioner. Deltagerne udførte en IK-test og en anden objektiv målbar test både før og efter programmet. Resultatet viste en reduktion af de langsomme hjernebølger, bedre impulskontrol og større initiativ hos barnet. Desuden måltes en 12-point øgning af børnenes intelligenskvotient (IK) efter de 40 sessioner. Da programmet startede tog 30 % af deltagerne medicin, mens procenttallet var reduceret til 6% efter træningen.\nDr. Sigfried Othmer, præsident for EEG-spectrum i USA, foretog en undersøgelse af 18 hyperaktive børn, der blev behandlet med neurofeedback. Efter 40 behandlings-sessioner fandt Othmer en øget selvfølelse, bedre håndskrift, tale og verbal udtryksform samt bedre organisatoriske færdigheder. Desuden fandtes en gennemsnitlig forøgelse af børnenes IK med 23 point.\nDet er interessant og lovende at de positive resultater man opnår med neurofeedback, har en meget længere holdbarhed end resultaterne med andre behandlingsformer (både medicinsk og terapeutisk). Dr. Lubar har foretaget efterundersøgelser der viser at klienternes EEG- og adfærdsændringer varer ved efter 10 år.\nThis entry was posted on fredag, marts 26th, 2004 at 03:00 and is filed under Sygdomme og sundhed.\tYou can follow any responses to this entry through the RSS 2.0 feed. Both comments and pings are currently closed.


Hver fjerde virksomhed bruger kunstig intelligens | SecurityWorldMarket.com\nJeg tror, den voldsomme vækst indenfor AI vil fortsætte de næste mange år, siger Natasha Friis Saxberg, adm. direktør i IT-Branchen.\n- AI er en af de teknologier, som virksomhederne hurtigst har taget til sig, fordi man også får en gevinst ud af det stort set fra første dag. Et smart fix til virksomhedernes ofte komplicerede dataudfordringer. Derfor tror jeg også, at den voldsomme vækst vil fortsætte de næste mange år, siger Natasha Friis Saxberg, adm. direktør i IT-Branchen.\n- Lige nu er det i høj grad ledelsen og it-afdelingen, der benytter AI, hvilket også er et naturligt sted at starte for mange virksomheder. Næste fase bliver, at det bliver udbredt længere ned i afdelingerne og ud til den enkelte medarbejder, siger Natasha Friis Saxberg.\n- Potentialet er enormt, og man har tidligere anslået at brugen af AI, kan få Danmarks BNP til at vokse med 35 mia. kr. Men AI er ikke et vidundermiddel for alt, så det er samtidig vigtigt, at man får taget de nødvendige diskussioner omkring etik, jura og biased data, når man går i gang med sit AI-projekt, fortsætter Natasha Friis Saxberg.\nTidligere i år fremsatte EU et forslag til, hvordan man kunne regulere brugen af AI.\nDet gør EU bl.a. for at sikre, at især såkaldte højrisiko AI-projekter, der omhandler f.eks. beslutningsunderstøttelse indenfor rets- og socialområdet og kreditvurderinger skulle gennemgå særskilte godkendelsesprocedurer.\n- AI får samme betydning for samfundet, som internettet viste sig at have for 20-30 år siden. Derfor er det vigtigt, at man som virksomhed forholder sig til, hvad teknologien kommer til at betyde for en selv samt for ens kunder og konkurrenter. Ellers risikerer man at blive overhalet indenom, slutter Natasha Friis Saxberg fra IT-Branchen.